CELEX: 32017D2214
Language: el
Date: 2017-11-30 00:00:00
Title: Απόφαση (ΚΕΠΠΑ) 2017/2214 του Συμβουλίου, της 30ής Νοεμβρίου 2017, για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία

1.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 316/20
            
         ΑΠΌΦΑΣΗ (ΚΕΠΠΑ) 2017/2214 ΤΟΥ ΣΥΜΒΟΥΛΊΟΥ
   της 30ής Νοεμβρίου 2017
   για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 31 Ιουλίου 2014, το Συμβούλιο εξέδωσε την απόφαση 2014/512/ΚΕΠΠΑ (1).
            
         
               (2)
            
            
               Το Συμβούλιο εκτιμά ότι τα περιοριστικά μέτρα της απόφασης 2014/512/ΚΕΠΠΑ δεν θα πρέπει να θίξουν την ευρωπαϊκή διαστημική βιομηχανία.
            
         
               (3)
            
            
               Την 1η Οκτωβρίου 2015, το Συμβούλιο εξέδωσε την απόφαση (ΚΕΠΠΑ) 2015/1764 (2). Με την εν λόγω απόφαση θεσπίσθηκαν παρεκκλίσεις για ορισμένες πράξεις που αφορούν συγκεκριμένες πυροτεχνικές ύλες του Κοινού Στρατιωτικού Καταλόγου της Ευρωπαϊκής Ένωσης (3) οι οποίες είναι απαραίτητες για τη χρήση μηχανισμών εκτόξευσης που χρησιμοποιούν πάροχοι υπηρεσιών εκτόξευσης των κρατών μελών ή που είναι εγκατεστημένοι σε κράτος μέλος ή τη χρήση σε εκτοξεύσεις σε διαστημικά προγράμματα της Ένωσης, των κρατών μελών της ή του Ευρωπαϊκού Οργανισμού Διαστήματος ή την τροφοδοσία δορυφόρων από κατασκευαστές δορυφόρων που είναι εγκατεστημένοι σε κράτος μέλος.
            
         
               (4)
            
            
               Το Συμβούλιο εκτιμά ότι ορισμένες πράξεις που αφορούν υδραζίνη που αναφέρεται στον Κοινό Στρατιωτικό Κατάλογο της Ευρωπαϊκής Ένωσης και είναι απαραίτητες για τη Μονάδα Μεταφοράς ExoMars και τη Μονάδα Καθόδου ExoMars στο πλαίσιο της αποστολής ExoMars 2020, θα πρέπει να επιτρέπονται.
            
         
               (5)
            
            
               Η απόφαση 2014/512/ΚΕΠΠΑ θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της απόφασης 2014/512/ΚΕΠΠΑ τροποποιείται ως εξής:
   
               1)
            
            
               προστίθεται η ακόλουθη παράγραφος:
               «5α.   Οι απαγορεύσεις στις παραγράφους 1 και 3 δεν ισχύουν για την πώληση, χορήγηση, μεταφορά ή εξαγωγή και την εισαγωγή, αγορά ή μεταφορά υδραζίνης (CAS 302-01-2) σε συγκεντρώσεις 70 τοις εκατό και άνω για τις δοκιμές και την πτήση της Μονάδας Καθόδου ExoMars και για την πτήση της Μονάδας Μεταφοράς ExoMars στο πλαίσιο της αποστολής ExoMars 2020, υπό τις ακόλουθες προϋποθέσεις:
               
                           α)
                        
                        
                           η ποσότητα υδραζίνης που προορίζεται για τις δοκιμές και την πτήση της Μονάδας Καθόδου ExoMars στο πλαίσιο της αποστολής ExoMars 2020, υπολογισθείσα σύμφωνα με τις ανάγκες κάθε φάσης της εν λόγω αποστολής, δεν υπερβαίνει συνολικά τα 5 000 kg για τη συνολική διάρκεια της αποστολής.
                        
                     
                           β)
                        
                        
                           η ποσότητα υδραζίνης που προορίζεται για την πτήση της Μονάδας Μεταφοράς ExoMars στο πλαίσιο της αποστολής ExoMars 2020 δεν υπερβαίνει συνολικά τα 300 kg.».
                        
                     
         
               2)
            
            
               η παράγραφος 6 αντικαθίσταται ως εξής:
               «6.   Οι απαγορεύσεις της παραγράφου 2 δεν εφαρμόζονται για την παροχή τεχνικής βοήθειας, υπηρεσιών μεσιτείας και άλλων υπηρεσιών ούτε για την παροχή χρηματοδότησης ή χρηματοδοτικής βοήθειας, που συνδέονται με τις πράξεις που αναφέρονται στις παραγράφους 5 και 5α.»
            
         
               3)
            
            
               η παράγραφος 7 αντικαθίσταται ως εξής:
               «7.   Οι πράξεις που αναφέρονται στις παραγράφους 5, 5α και 6 υπόκεινται σε προηγούμενη έγκριση από τις αρμόδιες αρχές των κρατών μελών. Τα κράτη μέλη ενημερώνουν δεόντως το Συμβούλιο σε όλες τις περιπτώσεις κατά τις οποίες χορηγούν έγκριση. Στην ενημέρωση περιλαμβάνονται οι λεπτομέρειες των μεταφερόμενων ποσοτήτων και της τελικής χρήσης.»
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 30 Νοεμβρίου 2017.
      
         
            Για το Συμβούλιο
         
         
            H Πρόεδρος
         
         K. SIMSON
      
   
   
      (1)  Απόφαση 2014/512/ΚΕΠΠΑ του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 229 της 31.7.2014, σ. 13).
   
      (2)  Απόφαση (ΚΕΠΠΑ) 2015/1764 του Συμβουλίου, της 1ης Οκτωβρίου 2015, για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 257 της 2.10.2015, σ. 42).
   
      (3)  Κοινός Στρατιωτικός Κατάλογος της Ευρωπαϊκής Ένωσης, εγκρίθηκε από το Συμβούλιο στις 9 Φεβρουαρίου 2015 (ΕΕ C 129 της 21.4.2015, σ. 1).